2005. aasta 18. juunil möödus 100 aastat eesti suurima muusikaklassiku Eduard Tubina sünnist. Eesti Teatri- ja Muusikamuuseum tähistas seda sündmust suurejoonelise näitusega helilooja elust ja loomingust. Tänaseks on näituse  materjal jäädvustatud Kadi Pajupuu kaunilt kujundatud ja Eesti Raamatutrükikoja poolt suurepärases trükis ilmunud kataloogis "Igatsusest sündinud elusümfoonia".